Bé, a veure què hi ha aquí.
Ja l'he vist. Ja l'he vist.
I aquest?
A les primeres… primeres… primeres…
primeres… primeres… primeres…
Ara sí.
A les primeres albors dels temps, hi havia el nostre creador generós i poderós,
en Primus.
Per protegir el nostre univers, va sacrificar la seva força vital
i es va transformar en el nostre planeta,
Cybertron.
Des del nucli de Cybertron,
en Primus va donar a llum els primers Transformers,
coneguts com els Prime,
els més poderosos, designats com a líders i protectors de les generacions següents.
Per ajudar-los, en Primus va crear una entitat de gran poder:
la matriu del lideratge.
La matriu, exacte. D'acord, molt bé. Va, continua.
Quan els Prime posseïen la matriu,
la font natural d'energia de Cybertron, l'Energon, fluïa amb abundància
i sustentava la vida arreu del planeta.
Atenció! Moviment no autoritzat detectat a l'arxiu. Sector J-3.
KDQ-12 a KDK-1. Entrant a l'arxiu d'aquí a deu segons.
Diverses generacions van viure amb pau i prosperitat
fins que la matriu del lideratge es va perdre
i l'Energon va deixar de fluir.
Per què totes les llegendes sobre la matriu acaben aquí?
Algun arxiu ha de dir què va passar.
Alto, delinqüent! Prepara't per ser detingut!
- Alto! Prepara't per ser detingut! - Hola.
- Alto! - A terra!
Hola, nois, quina alegria veure-us. On és la sortida? Crec que m'he perdut.
És aquell bot miner defectuós, l'Oreon Pix!
- Orion Pax. - Tant me fa.
Et vam dir que no vinguessis més!
- Per què ens escridassem? - Et faré miques!
Un moment. No cal posar-nos violents.
Què us sembla si jo corro i vosaltres m'empaiteu? Juguem a això?
Sou més grans i ràpids. Serà divertit.
- Ell no té cap cog. Li donarem avantatge. - Per què no? No es pot transformar.
Ah, no? Doncs mireu això.
Atrapem-lo!
Una cosa que voli.
Alto, delinqüent! Prepara't per ser detingut!
Alto, delinqüent!
Va! Engega't! Va!
No!
És allà!
A reveure, palla…!
Energon. Bona nit a tothom. Disculpeu.
- És l'Orion. - De debò? Un altre cop?
D'acord.
Hola! Gràcies per l'avantatge. Me'n doneu més?
- Ets mort! - M'ho prendré com un "no".
Ei, mira per on vas!
Què dius, sense-cog?
Perdó, no parlava amb vostè. Parlava amb el bot que tenia al darrere.
- On és? - El bot ronyós vermell i blau?
Amb la boca grossa, articulacions que grinyolen i que fa pudor de corroït?
- On és? - Se n'ha anat cap allà.
Quan agafi jo aquest bot…
D'acord, ja han marxat.
D-16, potser estic una mica rovellat, però "corroït" és dir-ne massa.
No m'ho diguis. T'han fet fora dels arxius?
M'he hagut de llançar per la finestra. De poc em mato. Molt bèstia.
Val la pena morir per investigar dades antigues?
- Doncs sí. - Necessito un millor amic nou.
Si hi ha pistes als nostres registres
per poder trobar la matriu del lideratge, han de ser als arxius.
En Sentinel Prime, l'únic Sentinel Prime, és ara mateix a la superfície
arriscant la vida per nosaltres mentre busca la matriu.
I això és el que faig jo. L'estic intentant ajudar.
Ja, d'acord.
Quan torni a fluir l'Energon, ja no l'haurem de buscar a la mina.
No vols triar el teu camí i fer la teva?
Som miners. Treballem a la mina, i prou.
No, ha d'haver-hi alguna altra cosa que jo pugui fer.
- Ho sento. - Ho sents?
Com quan vas "sentir" que et podies transformar sense un cog?
Vas prometre que no ho esmentaries.
Vaig trigar tres dies a obrir-te. Quan sents, tens problemes.
Sí, esclar.
- Tu refia't només d'en Sentinel Prime. - Sí que me'n refio.
Si tinguéssim cogs…
Em transformaria en pala i et colpejaria.
No m'agrada la teva resposta,
però, si em colpegessis,
no et podria donar aquesta cosa flipant d'en Megatronus Prime.
- L'hi donaré a un altre. - Quina cosa?
No res, només un adhesiu d'en Megatronus Prime nou de trinca
i de la primera edició.
- Què? - Si no el vols, el llenço.
No fa gràcia. A veure.
No l'agafis, que l'arrugaràs.
En Sentinel diu que en Megatronus va ser…
El Prime més fort de la història. Ja ho sé, company.
- Et queda genial. - Mola molt.
- Gràcies. - Sempre pots comptar amb mi.
Passi el que passi.
Ja arribem. Compte amb les portes. Equips miners, preparats per baixar.
A tot gas, perforadors. Ara és l'hora.
Quant d'Energon heu extret sota el meu comandament?
Moltíssim, Elita-1!
Són perfectes les meves xifres d'extracció?
Perfectíssimes, Elita-1!
Trenta unitats d'Energon més i em faran supervisora.
- Esteu contents per mi? - Contentíssims, Elita-1!
Elita… vull dir, capitana, avui tens una lluentor especial. Poliment nou?
Orion Pax, em sap greu si t'he fet pensar que som amics.
- Disculpa acceptada. - Rebenteu el mur! Som-hi! Deu segons!
Jo me n'encarrego, capitana.
Em sento ple d'energia per perforar i capaç d'arribar fins a en Primus.
Tu no tens ni energia ni capacitats. En posició, colla de rovellats! Som-hi!
Avui està de bon humor.
- Llest? - Sempre llest.
Fotem-li canya!
Som-hi. Aquest no aguantarà gaire obert. Apuntaleu-lo!
Som-hi! Passeu!
Apuntaleu-lo!
El canal inferior és obert.
Potència màxima de perforació!
Pont inferior!
Extraieu-lo!
He trobat una veta!
És inestable! Hem de sortir! Ràpid!
Evacueu!
Tots fora! Evacueu de seguida! El túnel s'està tancant!
Repeteixo: el túnel s'està tancant!
- Estàs amb mi, D? - Soc darrere teu! Continua!
Compte!
En Jazz està atrapat!
Elita, tenim un miner atrapat. Torno per ajudar-lo.
- Negatiu. No trenquis el protocol. Surt! - Hem de fer palanca.
- Es tanca! Agafa el propulsor i marxem. - Bona idea.
Què? No, no volia dir això!
Estira i treu-lo!
Pax, què passa?
Poca cosa. Estem seguint el protocol habitual. Tot va bé.
Menys això.
Orion Pax, pots sortir del túnel de la mort, sisplau?
Elita, compte amb el que us arribarà ara!
Endavant!
De pressa!
- Ràpid! - No ho aconseguirem!
Va! Endavant!
Què fas, Pax? L'ordre era evacuar.
- I ho he fet, al final. - Si m'acomiaden per la teva…
No t'acomiadaran pas.
Elita-1, t'acomiadem.
Com? Per què? He seguit estrictament el protocol.
- És cert. Jo he trencat les normes. - Ningú t'ha preguntat!
Darkwing, sisplau. He treballat molt.
Sou bots sense cog amb opcions limitades.
Presenta't de seguida a tractament de residus.
- Tractament de residus? - Elita…
A la propera, pensa-t'ho abans d'arruïnar-li la vida a algú.
Em sap greu!
- Darkwing! - No ho facis.
No tinc cap cog, però tinc un dit que es transforma. Saps quin és?
Et donaré una "opció limitada".
Disculpi'm, senyor. Si m'ho permet… Li demano perdó en el seu nom per…
Per què?
M'ha fet molt de mal.
Normal, és de metall.
Saps que t'has passat contestant així a un superior.
En Darkwing s'ha passat. S'ho mereixia.
No et cansa que ens tractin com uns arreplegats?
Tenia tot el dret a pegar-me. Vaig interferir.
I agraeixo el teu suport.
M'alegro que hi fossis per endur-te un cop de puny. M'ha fet gràcia.
De res, company.
Atenció, tots els sectors.
Escoltareu una transmissió en directe d'en Sentinel Prime.
- Ha tornat? Ja? - Potser ha trobat la matriu.
Està connectada? D'acord, gràcies.
Hola, amics.
Hola, Ciutat d'Iacon!
Hola als nostres salvadors,
els miners que treballen amb abnegació per mantenir les reserves d'Energon.
Jo us reto homenatge.
Humilitat i presència! Això és lideratge! Ningú no ho fa millor!
Un cop més, tot just he tornat amb la meva flota
d'una altra expedició
per la superfície desolada i perillosa del planeta.
Esperava trobar-hi la matriu del lideratge,
la clau per l'equilibri de Cybertron.
Em sap greu informar-vos que tornem amb les mans buides.
Això és un contratemps, però no un fracàs.
Us asseguro que trobaré la matriu del lideratge
perquè l'Energon torni a fluir.
Però això ja arribarà.
Ara mateix, crec que ens mereixem una mica de diversió!
Demà no treballarà ningú. Farem festa perquè demà és la Iacon 5.000!
- Sí! - Sí!
El meu esdeveniment favorit. Una cursa vibrant per Ciutat d'Iacon!
A veure quin competidor demostra que val més… del que sembla.
D.
Ei, D.
Que bé, estàs despert. Som-hi, tinc una idea.
Sigui el que sigui, val més que sigui bo.
Sí. D'acord, escolta.
A veure, i si… i si… i si demà
participem a la Iacon 5.000?
- I si et mato per haver-me despertat? - No, escolta'm.
- Ni tan sols cal guanyar! - Genial, perquè no guanyarem.
Només amb guanyar a un Transformer ja demostrarem que som tan bons com ells.
Passarem a la història com els bots miners que van fer l'impossible
i demostrarem a tothom que som capaços de fer moltes més coses.
O farem el ridícul i ens rebaixaran al nivell u.
Ja, però almenys haurem fet alguna cosa.
- Pax… - Va, D.
Pax.
Som bots miners i no ens podem transformar.
No podem volar, no podem rodar i no podem fer una cursa.
Va, som-hi.
Molt bé, d'acord. Sí, potser tens raó.
Potser.
La Iacon 5.000 ha arribat per fi!
Tinc una sorpresa. Vine.
On vas? L'estadi és per allà.
- Ja ho sé. Vine. - Fantàstic. Ara farem tard.
Volia seients bons.
Ens perdrem la cerimònia inaugural. Meravellós.
Tranquil. Sé el que em faig.
Un moment!
Si t'enxampa un d'aquests, t'envia a l'altra punta de la ciutat.
On em portes?
No siguis ruc, que valdrà la pena. Fes-me cas.
Tu sí que ets ruc.
Sé que per a tu això és molt divertit,
però si em perdo la Iacon 5.000 per culpa teva,
et juro que et fondré aquesta cara que tens de…
Benvinguts i benvingudes a la Iacon 5.000. Ja són aquí.
Un aplaudiment per als nostres competidors d'avui.
Mira! Són en Thunderglide i en Behemoth.
Això és increïble! És com si fos a la cursa!
Has fet això per mi?
No, ho he fet per nosaltres.
I ara, el moment que tots estàveu esperant.
La icona d'Iacon!
El salvador de Cybertron!
Temut pels Quintessons, estimat per nosaltres.
El nostre líder, l'únic i inimitable…
Sentinel Prime!
T'estimo, Sentinel!
Sí! Que bé que em sento estant avui aquí amb tots vosaltres.
Els meus amics. La meva família cybertroniana.
Fa exactament 50 cicles, els Quintessons van atacar la nostra llar.
Fa 50 cicles que vam perdre la matriu del lideratge
i la nostra font d'Energon es va exhaurir.
Fa 50 cicles va tenir lloc la batalla on van morir els altres Prime,
els meus germans i germanes d'armes.
Avui retrem homenatge als Prime que van donar la vida per nosaltres
i els demostrarem que la força de Cybertron no s'apagarà mai.
Corredors, preparats!
És increïble veure-ho des de la línia de sortida.
Tenim els millors seients!
Has dut propulsors?
Llestos!
Toca demostrar… que som més del que semblem.
Ai, no.
Ja han sortit!
- Estàs boig? - Boig d'alegria.
La Iacon 5.000 ha començat!
Un moment, aquells miners estan competint?
Miners! Són miners, com nosaltres!
No m'ho puc creure. Miners competint a la Iacon 5.000!
Només faltava això.
Quina bogeria!
Hi ha miners a la cursa!
- Com? - Si no es poden transformar!
Són l'Orion Pax i en D-16!
Això no havia passat mai a la Iacon 5.000.
Com sobreviuran?
Si sobrevivim a això, et mataré!
Accepto les condicions.
En Tailwind va per davant a la recta principal,
seguit de l'Strafe i l'Skyfire!
Compte!
- Te'n dec una. - Me'n deus mil.
No em puc creure que no anem els últims!
Entoma això, miner!
- Un cop devastador d'en Darkwing. - Ja et tinc.
- Hem d'anar més ràpid! - Improvisa!
- Tu, baixa! - Spinout! T'admiro molt.
Jetstorm, em sap greu. T'admiro molt!
Baixa!
Calcula-ho bé!
I… ara!
Aparta't!
Els miners van molt per darrere.
Ja ens podem centrar en els veritables competidors.
No m'ho puc creure! Els miners tomben en Darkwing!
Miners!
Bon intent, Darkwing!
- Ha funcionat! Ha funcionat de debò! - És la bestiesa més gran que hem fet?
I tant! Puntua ben alt!
Espera!
Endavant!
Quatre bots atrapats al túnel magnètic.
Els dos miners van ara primers!
Això és increïble!
D!
No, ves-te'n. Deixa'm!
No, això ho farem plegats.
Un miner carrega amb l'altre a poques passes de la meta
en el final més sorprenent, sensacional, dramàtic, punyent, emocionant
i apassionant de la història de…
Tenim una guanyadora!
La Chromia apareix per darrere i s'endú el premi.
Aquesta Iacon 5.000 passarà a la història.
Quedar segons no està gens malament.
Dr. Ratchet, vagi al box mèdic 94.
- Tranquil, que t'arreglarem de seguida. - He guanyat?
- El que importa és participar. - Visca!
Doncs… quant creus que haurem d'esperar aquí?
No em parlo amb tu.
No em puc creure que m'hagis fet fer això. L'hem feta bona!
Ara sí que et parles amb mi?
Ja sé que tu t'ho prens a broma, però jo no.
Jo estava complint. Tenia futur. Ara em degradaran qui sap quants nivells.
Em sap greu, D, però no ho has sentit? Per un instant, no t'has sentit alliberat?
Com si fossis una altra cosa?
Com si poguessis ser més del que et diuen que ets?
Sí que ho he sentit, sí.
Però és igual: ens castigaran i ens degradaran.
En Sentinel Prime ha vist tot el número. Quina vergonya.
No hi ha perill.
Orion Pax.
D-16.
El que heu fet avui és una de les bogeries més grans que he vist.
Senyor, va ser idea meva i demanem perdó.
M'ha encantat!
De debò?
A qui no li agradaria?
Heu fet suar sang als meus millors corredors.
Llavors, no ens degradaran?
Degradar-vos?
Degradar-los.
Sí.
Què passa?
Estem a meitat del primer torn des que va acabar la carrera
i aquest equip de miners ja ha assolit el 150% de la seva quota.
Els heu inspirat per treballar més!
Sentinel Prime, senyor,
hem fet la cursa per demostrar el nostre potencial davant de tothom.
Els bots no només servim per ser min…
Excel·lent! M'encanten els bots que pensen per ells mateixos.
Podeu anar per les mines i parlar als vostres sobre el seu potencial.
Carai! Fantàstic. Sona molt bé. M'encantaria…
Senyor, ja és l'hora.
Sí.
Disculpeu, amics, estem enllestint el nostre pròxim viatge a la superfície.
Mentrestant, tinc una cosa que us agradarà. Espereu.
Airachnid, que algú porti aquests herois a les habitacions del meu servei personal.
Les millors cures d'Iacon.
Fins la propera, llegendes.
En Sentinel Prime. L'únic Sentinel Prime.
- Continues emprenyat? - Una mica menys.
De debò, D, sento que tot canviarà i que nosaltres…
Miners!
Hola, Darkwing.
- No! - No!
Espera! No ho entens!
Ens havien de dur a la càpsula de servei d'en Sentinel Prime!
No veureu ningú mai més, babaus. Me n'asseguraré personalment.
T'equivoques. Parla amb en Sentinel!
Odio aquest paio.
Eh! Com heu arribat fins aquí?
No es pot accedir a aquest nivell. Només hi soc jo.
Mare meva, sou reals!
Sou altres! No sou… jo! Sou aquí i no sou jo!
- Sí. - Meravellós!
Perdoneu, ho deveu trobar estrany.
No he tingut gaire companyia des que em van baixar al subnivell 50.
Cinquanta? Si només n'hi ha 40.
Això pensava jo!
Resulta que n'hi ha deu més, i no són agradables.
Potser per això no se'n parla.
- Quant de temps fa que ets aquí sota? - Quant?
Diguem que entre molt i des de sempre.
He tingut altres feines, però sempre em reassignen
perquè faig molt bé el que faig.
Soc en B-127, per cert. Em podeu dir B. Estic pensant sobrenoms.
El que va guanyant de moment és Molatron. Però es diu així: Molatron.
- Si me'n voleu proposar un altre… - Fantàstic. Com se surt d'aquí?
Bona pregunta. No se'n surt.
- No? - No.
Tenim accés limitat a la zona de tractament de residus,
però a la nova cap de torn no li agraden les distraccions.
No, volen que ens quedem aquí fent la nostra tasca.
Quina tasca?
La ferralla cau des d'aquest conducte sobre la cinta transportadora.
La nostra tasca és mirar si hi ha res que val la pena salvar
abans que arribi al forn i es fongui.
Mires com es cremen els residus.
Sí! És fantàstic tenir-vos aquí! Vull que m'expliqueu la vostra vida.
I jo us explicaré la meva!
Em moro per compartir esperances i somnis amb un o dos nous millors amics.
Ja, m'encantaria…
On són les meves maneres? Us presentaré la resta de l'equip.
Nois, tenim companyia!
Aquest és l'EP-508,
aquest és l'A-A-Tron i aquest paio és l'Steve.
"L'Steve"?
- Sí, és estranger. - Una pregunta: ells et contesten?
No són reals.
- Ostres, que semblo boig? - No, com que has estat aquí tot…
L'hi preguntava a l'Steve.
Típic de l'Steve.
- Què és això? - Mireu aquest paio.
Ve de dins.
Steve! No!
- Em sap molt greu. - Steve!
- L'arreglarem. - No! El meu Steve!
Atac dels Quintessons!
Demanem suport immediat de la guàrdia d'elit. Suport immediat!
És l'Alpha Trion.
Un dels Prime?
Repeteixo: en Zeta Prime ha caigut!
- És un missatge d'auxili. - Protegiu la matriu!
Enviant coordenades de la ubicació.
Per Primus totpoderós!
Són les coordenades d'una ubicació a la superfície.
Podria ser on van morir els Prime a la guerra amb els Quintessons.
Això vol dir que hi podríem trobar la matriu del lideratge.
Què dius, ara? És una balisa vella dins d'una estàtua de ferralla.
O és una pista per trobar la matriu del lideratge.
No. Ni pensar-hi!
Seria la nostra oportunitat de demostrar a tothom…
Ja vas intentar "demostrar a tothom" amb la cursa
i hem acabat aquí sota, en aquest femer amb aquest…
paio tan maco.
Gràcies.
Jo només dic…
Hi ha un motiu pel qual ningú va a la superfície: és perillosa.
Esperaré aquí fins que en Sentinel Prime ens trobi.
D'acord, sí.
Ens quedarem aquí per sempre. Et sembla bé, B?
Per sempre? Fantàstic! Tinc companys de feina i d'habitació nous!
Hi ha espai ara que l'Steve és mort.
Jo dormo sobre la cinta, però te la deixo.
Dormiré al costat de l'A-A-Tron.
Així et podràs estirar, perquè ets més alt que jo.
M'entens?
D, com penses que reaccionaria en Sentinel
si trobessis la matriu del lideratge i l'hi lliuressis personalment?
Deixa-ho, sé el que intentes fer.
- I funciona totalment. Compta amb mi. - Molt bé, company.
Com arribem a la superfície?
De debò? A la superfície? És fàcil. Conec un camí.
Però no serà fàcil.
Per què hi ha tanta ferralla?
Avisa'm la pròxima vegada. Tenia la boca oberta.
Només queden 49 subnivells!
Només els trens transportadors de residus arriben a la superfície.
Però no admeten passatgers. Són autònoms.
Aquesta és la part que no serà fàcil.
És perfecte. Estarem segurs dins del tren.
És l'última. Envia-la a dalt!
Espera! Una més.
Jo l'asseguraré.
Gràcies per ser tan idiota, siguis qui siguis.
Quan et lliuri, m'ascendiran un parell de rangs.
La tinc!
No, espera. Jo…
- Elita! Para! - Orion?
Espera. Deixa'm…
Seguretat! Engegueu l'alarma!
- Va cap a la locomotora! - Tranquils, jo me n'ocupo.
Espera! Deixa'm que t'ho expliqui! Tenim una missió!
Jo també: la d'arruïnar-te la vida.
Elita, espera. Hem trobat un missatge.
- Sabem on… - Compte.
- Aquesta bot és boja! Qui és? - No hi ha sortida, Elita. No podràs…
Doncs sí que ha pogut.
- Per què? Per què faig això? - Grimpa més de pressa!
Ja et tinc!
- La superfície. - Que bonica.
No tinc paraules.
Elita, escolta'm. Sabem on és la matriu del lideratge.
Sí, esclar, i jo soc una Prime,
però m'estimo més omplir caixes amb residus tòxics.
- D'on heu tret això? - Del meu amic Steve. L'Orion el va matar.
- Jo no vaig matar l'Steve. - No era viu.
- Què? - Mira.
En Sentinel va dir que se n'anava a la superfície
i després vam trobar el missatge.
Vam pensar que podríem lliurar-l'hi o explorar aquells llocs nosaltres.
O a l'inrevés.
Això no podia esperar.
Canviarà les nostres vides.
No.
No em degradaran de nou per culpa teva.
Girarem cua i notificaré…
Escolteu, colla. Colla? Què és això?
S'està fent més gros?
O s'està apropant?
No.
Et tanques? No et tanquis.
Doncs sí, s'ha tancat.
Va!
Ara sé per què ningú ve a la superfície!
Elita?
Estàs bé?
- Per favor, prou de cops de puny! - Ajudeu-me!
Iacon… El tren…
- On és el tren? - Relaxa't, d'acord? Ja ve.
I ja se'n va.
D'acord, m'he equivocat. Anava en l'altre sentit.
Bé, jo crec que nosaltres som aquí.
Si seguim el camí cap a…
Ara escolta'm tu a mi, Senyor Un Accident Rere l'Altre.
T'acompanyaré en la teva aventureta perquè no tinc més remei.
Però jo porto el mapa, jo dirigeixo i, si això no ens porta enlloc,
us arrossegaré a Ciutat d'Iacon a tu i a aquells dos bots babaus
i us lliuraré al primer supervisor que em trobi
i li haureu d'explicar tot el que ha passat
fent servir paraules que em facin quedar molt i molt bé. Entesos?
Sí, d'acord. Fet. Molt bé. I tant.
- Som-hi! - Ella també ve?
Fantàstic!
Hola. Ets l'Elita, oi que sí? Ho he pronunciat bé?
Em volia presentar formalment.
Soc en B-127. Abans m'has clavat una genollada a la cara.
Em pots dir B. O Molatron. És un sobrenom que m'ha posat la colla.
No és que me l'hagi posat jo.
De fet, es pronuncia "Molatron",
per si no ho sabies.
Molatron.
Oi que t'agrada?
- Molatron. - Cal que parlis menys.
Entesos! Cap problema. Vols que parli menys del meu sobrenom?
Ja em va bé. Aquí hi ha muntanyes…
Oi que rumies què diràs quan li donis la matriu a en Sentinel?
- No ho puc evitar. - D, ho aconseguirem.
Me n'alegro, de ser aquí amb tu. Ha estat una gran idea.
M'ho estic passant bé.
A quant estem de la matriu segons el mapa? Fes un càlcul seriós a ull.
Això és el més brutal que li ha passat a qui sigui on sigui.
Us ho asseguro!
No són un, ni dos, ni tres. Quatre són!
Per la porta surten quatre amics ben bons.
- No hi ha portes, som a fora. - Aquí n'hi ha més.
- Què és? - No és de metall.
Té una naturalesa estranya. Molt estranya.
Com aquells.
Me'n vaig a la matriu amb els meus millors amics.
Què ha estat això?
No pinta bé. Hauríem de tocar el dos.
- Sí, bona idea. - Fugiu!
De què fugim?
- Què és això? - Ai, no.
- És una nau Quintesson. - Què?
Què fem?
Silenci.
Està cercant formes de vida. Correu!
Espereu!
Ara!
Va! No ho aconseguiran.
Què buscaven?
- Algú que els abracés, B. Jo què sé? - No m'esperaré per esbrinar-ho.
Per aquí. Som a prop.
Els Quintessons no han estat aquí des de fa 50 cicles.
No té sentit. Aquí fora no hi ha res.
Una cova amb dents. No fa gens de por.
Surten ganivets del sostre. Brutal.
Escolteu, que hem d'entrar…?
Doncs sí, estem entrant. Per què no?
Passegem pel lloc més esfereïdor que he vist en la vida.
Això és ridícul.
No m'ho puc creure.
Els Prime.
Ja hi som.
En Megatronus Prime.
En Zeta Prime.
La matriu.
No hi és.
Continuem buscant-la.
Colla!
És l'Alpha Trion!
Està apagat,
però la seva espurna continua encesa.
Atac dels Quintessons!
Ens ataquen!
- Missatge abans… - Tranquil, no passa res!
Ja estàs fora de perill. La guerra ha acabat.
Et vaig fallar, vell amic.
- No et mereixies acabar així. - No, no els vas fallar.
Hem escoltat el teu missatge i hem vingut per trobar la matriu.
I els vostres cogs de transformació? Què us ha passat?
Qui sou?
Som miners sense cogs, d'Iacon.
Miners? Per què?
Cal perforar per trobar l'Energon des que va deixar de fluir.
- Impossible. - Per això hem vingut, per arreglar-ho.
Si donem la matriu del lideratge a en Sentinel Prime, ell…
En Sentinel no és un Prime.
- Com? - Està trencat. Que bé.
De què parles? Per què dius això?
En Sentinel Prime ens protegeix. Ens ha salvat dels Quintessons…
No us han salvat. Heu estat vivint una mentida.
Jo vaig veure la veritat amb els meus propis ulls.
Veniu, que us ho mostraré.
Durant milers de cicles,
la guerra amb els Quintessons havia estat un conflicte brutal.
Fins que en Sentinel, l'ajudant principal dels Prime,
va interceptar una transmissió enemiga.
Els comandants dels Quintessons havien programat una reunió secreta.
La seva eliminació podria posar fi a la guerra.
La missió era tan important que els Prime vam considerar que era cosa nostra.
Vam quedar que en Sentinel ens comunicaria aquesta informació tan sensible
aquí, en aquesta cova.
Però no estàvem sols.
- Quintessons! - Son aquí!
- Una trampa! - En posició!
- Aguanteu! - Primus, ajuda'ns!
Per Cybertron!
Ells eren més, però vam aguantar units.
Teníem la victòria a prop.
Fins que ens van trair.
Sentinel, per què?
Per tot el poder de Cybertron.
Però en Sentinel no va entendre mai el veritable poder del que desitjava.
La matriu del lideratge només la pot portar
algú que en Primus mateix consideri digne,
i en Sentinel, ben certament, no ho era.
No!
Espera un moment.
Vols dir que la matriu del lideratge es va esvair?
No.
No, això és impossible. No m'ho crec.
- Per què faria això en Sentinel? - Per fer un tracte.
Un tracte? Amb qui?
Amb els nous amos de Cybertron.
- Els Quintessons. - N'hi ha moltíssims.
Ell és aquí.
En Sentinel Prime és aquí.
- Tingues els ulls oberts. - Sempre els tinc oberts.
Jo carrego aquestes caixes.
- Estan plenes de metall contaminat. - No ho entenc.
Per què volen els Quintessons residus tòxics?
El nostre Energon.
- Traïdor. - D, no.
Sé el que us vaig prometre, però les nostres mines s'estan exhaurint.
Amb prou feines queda Energon per a nosaltres.
Us juro que us portaré la resta.
Triplica cada torn dels miners.
Cap miner descansarà fins que tingui el meu Energon.
Tot! Som-hi.
Ja heu vist la veritat.
Cada dia…
Tots i cadascun dels dies de la meva vida
han estat una mentida.
Mare meva, ho sabia!
En el fons, sempre he sentit que alguna cosa grinyolava.
Va enganyar tothom.
En Sentinel va comprar el seu poder
i ens va posar a treballar per pagar el seu deute.
No m'ho puc creure.
Bé, esclar que m'ho puc creure. Tot just ho he vist, però…
no m'ho puc creure.
En Sentinel em va mentir descaradament.
Era una farsa tot plegat. Com podem ser tan beneits?
Això ho canviarà tot.
Era precís que ho fessis, oi que sí?
Jo? Què he fet jo?
Havies de pujar a la superfície. T'havies de colar a la Iacon 5.000.
Havies de trencar el protocol!
- Què importa el protocol? - A mi m'importa!
No passa res de dolent quan segueixes el protocol!
En Sentinel Prime ens ha fet treballar a les mines fins a l'extenuació
mentre ell lliurava l'Energon als nostres pitjors enemics!
I què penses que ens farà quan s'assabenti que ho sabem?
No penso en què farà ell, sinó en què farem nosaltres.
És que és això! Només penses en tu!
Fantàstic! Un altre pla magistral de l'Orion Pax. Tinc ganes d'escoltar-lo!
Vols que ell se'n surti?
No, el vull matar!
Vull encadenar en Sentinel i passejar-lo per les mines
perquè tothom el vegi com el Prime fals que és!
Vull que pateixi i que mori en la foscor.
Però no importa el que jo vulgui, oi, Pax?
El fet és que som bots sense cog, oi que sí?
Teníem opcions limitades i ara… ara no en tenim cap.
Cap fill ni filla de Cybertron neix sense cog.
Jo no m'he separat de mi des que em van connectar
i aquesta ranura sempre ha estat buida.
- Què dius, doncs? Estàs dient…? - No, no pot ser.
Ningú pot ser tan dolent. Ni tan sols en Sentinel.
Ell us va prendre els cogs abans que us connectessin.
Vam néixer amb cogs de transformació, però ell…
Ell ens els va prendre.
El que defineix un Transformer no és el cog que du al pit,
sinó l'espurna que resideix al seu nucli.
Una espurna que et confereix la voluntat de millorar el teu món.
Els meus companys Prime tenien aquesta espurna.
Veig la seva força en vosaltres.
Agafeu els seus cogs i accediu al vostre potencial ple.
Prima.
Onyx.
Alchemist.
Micronus.
Guerrers de noble esperit, lleials, forts.
L'espurna els feia encara més únics.
Ells eren un. Vosaltres sou un.
Tots som un!
Espera. Tenim… Ens has donat…
La capacitat de canviar el vostre món.
Com decidiu fer servir aquest poder ja és cosa vostra.
Ens han trobat.
Sí! És l'hora de lluitar.
No. Heu de tornar a Ciutat d'Iacon i avisar tothom.
He desat aquí els enregistraments que us he mostrat.
- Feu-los servir per revelar la veritat. - Així ho farem.
Per aquest túnel arribareu a les muntanyes.
El futur de Cybertron està a les vostres mans.
No queda temps! Hem de marxar!
Un moment. No et podem deixar aquí.
La teva lluita arribarà, amic meu.
En Primus té un propòsit per a tots nosaltres,
però aquesta lluita…
aquesta lluita és meva.
I ara, marxeu!
Rendeix-te, vell.
Has dit "vell"?
No gaire vell per a vosaltres!
De pressa!
Encara crec que tenim més possibilitats lluitant que corrent.
Un moment! Tenim cogs. Ara ens podem transformar.
- Correcte. Preparats? - Jo vaig néixer preparada.
A la de tres. Un…
Com fem servir això?
No ho sé. Prova-ho.
Funciona!
El cap!
Ajuda!
Així no anem més ràpid!
Va!
I… transforma't!
Rodes! Necessito rodes!
Caram.
- Som vius! - Quina velocitat!
- Ha estat increïble. - M'heu vist lliscar per tot arreu?
Sí!
Calma, amic. Estàs bé?
Estic fenomenal. Tu què creus? Ens podem transformar!
- Ens transformem! - Eh! Ja ho sé.
Estem perdent temps. Tornem a Iacon.
- Sembla que el camí més ràpid… - El porto jo.
Escolta, què fas?
- Tranquil, el porto jo. - Compte.
Les proves són a dins i les estàs escampant pertot.
El… porto… jo.
D'acord.
Seguiu-me.
Alpha Trion! Encara ets viu. Qui ho diria?
Et veig molt malament.
Traïdor. Ets una vergonya. Segur que en Primus…
Sí. Calla.
Vaig aprofitar per prendre el control del meu futur.
No volia treballar més per a tu i aquell consell d'ancians ensopit.
De debò, als Prime us veia mig dia perdent la guerra
i l'altre mig fent poesia sobre la… lleialtat… i l'honor.
Mira com estàs ara.
Escolta les meves paraules: cauràs. Un nou Prime s'alçarà…
I torna-hi.
No vull escoltar més sermons.
Hi havia més gent a la cova amb tu. Qui eren?
Ells seran la teva fi.
Has perdut, Sentinel. No podràs fer res…
No he dit que no volia sermons? Oi que tu m'has sentit?
A això em referia. És increïble. Són tots iguals: uns irrespectuosos.
- Bé, caça els altres. - Serà un plaer.
Ei, company.
Hola.
Estàs una mica callat. Et trobes bé?
Només me'n recordo d'en Sentinel i del seu somriure de superioritat.
Ha de pagar pel que ha fet. Algú ha de fer alguna cosa.
Ho estem fent.
Amb les proves de l'Alpha al dispositiu, tothom sabrà la veritat.
Creus de debò que serà tan fàcil?
Iacon no vol sentir la veritat. Adoren en Sentinel.
Hi ha d'haver més maneres de derrotar-lo.
Confiem en què tothom creurà el que mostrarem.
Jo confiava en en Sentinel!
De tot cor!
Mai no tornaré a confiar en això que se'n diu "un líder".
Només hi ha un bot en el qual puc…
Apa, desperteu-los.
Digueu-me, ¿sou espies
o lacais incompetents?
- No som espies. - Però ell és incompetent.
Escanejant impulsos elèctrics. Diu la veritat.
Això només vol dir que es creu el que diu, com faria qualsevol espia.
Per què està emmordassat?
- Perquè no callava. - Fins i tot quan estava inconscient?
Sobretot quan estava inconscient.
Prou!
Teniu dues opcions.
Una: us desmuntem lentament rosca per rosca i cargol per cargol
assegurant-nos que ho sentiu.
O dos:
us matem ràpid a canvi que ens informeu dels trens d'Energon,
ens doneu accés a les mines
o qualsevol altra cosa que li faci mal al vostre cap, en Sentinel Prime.
Qui sou exactament?
La guàrdia d'elit de Cybertron!
T'he dit que havia quedat fluixa!
- Prestigiosos defensors d'Iacon. - Prestigiosos?
Té raó, he llegit sobre vosaltres als arxius.
Éreu els guerrers més llegendaris de Cybertron.
Mireu!
Aquest és l'Starscream, tu ets en Shockwave i tu, en Soundwave.
Aixequeu la mà si també us dieu "Wave". N'hi ha un munt, de "waves".
Silenci! El groc pesat té raó.
Abans érem la guàrdia d'elit.
Vam presenciar la traïció d'en Sentinel i la caiguda dels Prime.
Des d'aquell dia, hem lluitat a l'ombra,
fent el que podíem per sabotejar en Sentinel.
Fenomenal! Llavors, podem…
D'acord, no passa res. Calmeu-vos. Només dic que som aliats.
Estàvem tornant a Iacon
i ara, amb la vostra ajuda, unirem Cybertron contra en Sentinel Prime.
La idea d'un Cybertron unificat és un mite.
Només compta la força d'un bot sobre un altre!
- Aquests paios són una mica intensos. - Sí, una micona.
Ei! Què fas?
Et diré el que no faig.
No m'amago en una nau feta pols ni em crec el rei del mambo.
No faig veure que puc canviar les coses
colpejant i corrent després a amagar-me.
Avui m'he assabentat que en Sentinel està podrit i avui l'hi faré pagar.
Et penses que em pots insultar i anar-te'n sense més ni més?
D'aquí no surt ningú si no ho dic jo.
Què dius ara?
Doncs aviam com ho dius
amb el meu cap a les dents.
D!
Pega'm! Endavant!
Va! Això, més!
D-16!
Voleu veure la força d'un bot sobre un altre?
Això és tot, bot dur? Endavant! Fes-ho! Endavant!
Sisplau! T'ho prego!
Prou! D, l'enemic no és ell.
Sou testimonis!
És l'últim cop que mostro pietat.
Heu de prendre una decisió:
us podeu quedar aquí, amagats, retent homenatge al vostre líder penós
o seguir-me per prendre Iacon
i acabar amb en Sentinel d'una vegada per sempre!
D-16!
B, som-hi!
Combateu els elements hostils. Jo m'ocupo del pont.
Elita, a terra!
És com si m'hagués caigut una muntanya a sobre.
On són els altres?
Les tropes d'en Sentinel han fet tants presoners com han pogut.
- S'han endut en D-16 i en B. - Oh, no.
I a la meitat d'aquells guàrdies d'elit sonats.
Les nostres proves.
Les hem perdut.
- I ara què fem? - En D tenia raó.
- En què? - En tot.
Mira-ho. Mira al teu voltant. És desastrós.
Tot és culpa meva. Hauria d'haver seguit el protocol.
Escolta'm. Vull que sentis bé això. M'estàs escoltant?
Soc millor que tu.
D'acord, ja t'he sentit.
Soc millor que tu en tot, excepte en què tu tens esperança.
Sempre la tens. Vas tornar a la mina per rescatar en Jazz.
Et vas colar a la superfície per trobar la matriu del lideratge.
Sí, i mira com de bé ha anat.
Vull dir que el teu instint et va dir que trenquessis el protocol per una raó.
El teu optimisme cec és el que et fa prendre
decisions agosarades i valentes
i molt estúpides alhora.
- És el primer cop que afalagues algú? - Ets inspirador.
Tu pots imaginar un futur millor que ningú més veu.
Si volem tornar a veure en B i en D-16,
aquest és l'Orion Pax que ens cal ara mateix.
Escolta'm.
Ho podem aconseguir.
Els trens d'Energon tot just deuen tornar cap a Iacon.
Si n'interceptem un…
Sí! El podria redirigir. Què més necessitem?
El meu instint agosarat em diu que hem de reclutar alguns sonats.
M'ho imaginava.
Shockwave, Soundwave, els de més enllà.
Hem d'actuar ja per salvar els nostres amics captius.
I si t'envio a Iacon d'un tir?
M'ha picat a l'ull!
Calleu! Calleu tots! Escolteu-lo.
Els nostres amics estan segurament tancats a la torre d'en Sentinel.
Els podríem rescatar amb un atac sorpresa.
Impossible. No tenim prou soldats ni manera d'entrar-hi.
L'Elita ens hi farà entrar. I jo aconseguiré reforços.
Per què t'hauríem d'obeir?
T'obeirem.
Atenció, guàrdia d'elit. Prepareu-vos pel combat.
Què farem primer?
Avanceu!
Què?
- Parla més fort. - Transformeu-vos i avanceu!
No ho entenc. Per què som encara vius?
Mireu quina colla de busca-raons. La guàrdia d'elit!
M'ha costat trobar-vos.
Us he buscat cada cop que pujava a la superfície.
Seguir als bots per la cova em va dur fins a ells.
- Has capturat l'Starscream! - No em va costar gens.
Et desmuntaré peça per peça i patiràs una mort dolorosa.
- Lamentaràs el dia que vas… - Sones ridícul. És estrany.
D-16, allò teu sí que és tràgic.
Un líder al teu sector i un traïdor encobert.
Jo no soc un traïdor. Ho ets tu.
No. Tu, tots vosaltres, sou traïdors.
Heu treballat amb els Quintessons per sabotejar les meves expedicions.
No he trobat la matriu per culpa vostra.
Això no és veritat!
Creu-me, serà la veritat quan us executi davant d'Iacon sencera.
Aquí a sota, la veritat és la que jo fabrico.
- I ara què passa? - No em penso agenollar davant teu.
Estem crescudets, oi?
No em fas por. Vols saber per què?
Per favor.
Perquè no tinc res a perdre. T'ho has endut tot.
I tant que sí.
En Megatronus Prime.
Normal que l'admiris. Era el millor Prime.
El més gran! El més guai! El més dur!
Per això, quan el vaig matar,
em vaig quedar amb el seu cog.
No seràs mai tan bo com ell!
No sé què dir-te, soc força bo,
però entenc que vulguis portar la seva cara i no pas la meva.
Té.
Assegurem-nos que no caurà.
D'acord.
Ho puc fer.
No pot ser, hem treballat 22 torns sense descans.
Volem descansar i temps per a…
En Sentinel Prime vol més Energon.
Torneu a les mines abans que us hi porti jo mateix.
- Qui ha estat? - Heu vist qui era?
No pot ser ell.
És…?
No pot ser.
- Orion? - Jazz.
- Ets tu de debò? - Ja sé que trobeu petites diferències.
- "Petites"? Tu no en tens res, de petit. - Com és possible?
En Sentinel ens va dir que havies mort després de la cursa.
En Sentinel és un mentider.
Com?
Sé que costa de creure si ho dic jo. No era un miner gaire centrat.
Però, com podeu veure, ara tot ha canviat.
Vaig pujar a la superfície i vaig descobrir la veritat.
Amics i amigues,
tots i totes vam néixer amb cogs de transformació.
En Sentinel ens els va prendre.
Ens va prendre la nostra capacitat de decidir.
Ens va robar la llibertat.
Ara us ofereixo la vostra primera i veritable decisió.
Podeu fer un 23è. torn i treballar fins a morir a la mina
o lluitar contra en Sentinel amb mi.
Ara.
- Com vols que ho fem? - No podem lluitar. No tenim cogs.
El que defineix un Transformer no és el cog que du al pit,
sinó l'espurna que resideix al seu nucli,
una espurna que et confereix la voluntat de millorar el teu món.
En Sentinel no ens la pot arrabassar.
- No en som prou. Ens caldria un exèrcit. - I en tenim un. L'Elita portarà tropes.
No estem sols per fer això.
Si volem tenir el control sobre el nostre destí,
haurem de lluitar per ell.
Ha arribat el moment de defensar-nos.
De defensar-nos d'aquesta injustícia.
Us prometo que aquesta lluita valdrà la pena.
Seguiu-me.
Res no ens pot aturar quan ens unim.
- Units som un. - Orion Pax!
- Elita, ja és l'hora. - Rebut.
Corda't el cinturó, Ullet, que entrem.
Jo no ho faria.
D, no t'aixequis.
Ai, quina llàstima. Eres un gran miner.
Tenim intrusos! Protegiu en Sentinel!
Sembla que ens han vist. S'acosten turbulències.
Guàrdia d'elit, salteu.
Endavant! Fora!
Són molts. Avortem l'operació!
No ho aconseguirem.
A tot gas, miners. Saltem-nos el protocol.
Així m'agrada, Pax!
Que intens.
No pots vèncer, miner. Jo ho veig tot!
Tens raó.
Tret de la torre amb la qual estem a punt d'estavellar-nos.
Què passa?
Què t'ha fet?
Això no és res comparat amb el que jo li faré a en Sentinel.
Soundwave, allibera els presoners.
Sé com aturar-lo. L'Airachnid és la resposta.
- Ho faré a la meva manera. - D!
Sí!
Tinc una màscara de combat!
Elita! Una màscara de combat! Ha aparegut quan aquest paio mirava de…
Ganivets! Tinc ganivets!
Però què…?
Molatron.
On és en Sentinel?
Colla de talossos patètics.
De debò us pensàveu que podríeu derribar tot el que he construït?
S'ha acabat, Sentinel. No pots escapar de la veritat.
Quina veritat? Que us vaig arrencar el cog del pit tot just néixer?
Que us vaig fer miners per pagar els Quintessons i viure com un rei?
Res d'això importa!
La veritat és la que jo fabrico.
A cobert!
- És massa fort. - Tinc un pla.
- Necessitem l'Airachnid. - L'Airachnid?
- Ens cal la seva memòria. - On és?
L'he trobat!
Elita!
No la trenquis. Porta-la a l'emissora. Ens veiem allà.
Costa menys de dir que de fer.
- T'he dit que no la trenquis! - Relaxa't! Vaig amb molta cura.
Orion! Orion, mira! Tinc ganivets a les mans!
Ja ho veig.
- Mira com els tallo. Veniu! - Ja els trinxaràs, ara hem de marxar.
Sí!
Disculpi, no pot entrar a…
B!
- Aquests no són els dolents. - Per què has tallat la porta?
Com? No, jo no he… Ja estava… Ja estava així. Oi que sí?
- Sí, correcte. - Correcte, sí. Ja estava…
Atenció, Ciutat d'Iacon.
Escoltareu una transmissió en directe d'en Sentinel Prime.
Què passa, D-16?
"Alcem-nos!"
Quan el vaig matar…
Quan el vaig matar, em vaig quedar amb el seu cog.
…amb el seu cog.
Quina veritat? Que us vaig arrencar el cog del pit tot just néixer?
Que us vaig fer miners per pagar els Quintessons i viure com un rei?
Quina veritat? Que us vaig arrencar el cog del pit tot just néixer?
Que us vaig fer miners per pagar els Quintessons i viure com un rei?
Faré treballar els miners tant com pugui. Us juro que us portaré la resta.
Faré treballar els miners tant com pugui.
Mentider!
Confiàvem en tu!
Traïdor!
Pax, ho hem aconseguit.
D!
D-16, podem governar Cybertron plegats!
No ho facis!
Què fas?
S'ha acabat, D. Tothom a Iacon coneix la veritat.
I jo també!
Ens ho va arrabassar tot! Ho he de fer!
No, no cal.
La reconstrucció d'Iacon no pot començar amb una execució.
Es mereix morir! Que no ho veus?
Nosaltres som millors. No siguis com en Sentinel.
Pax, aparta't o t'apartaré jo.
D, escolta…
Para!
No!
No. Per què?
Per què ho has fet? Per què?
D, no.
Estic fart de salvar-te.
L'Era dels Prime s'ha acabat!
Prou de falsos profetes!
Seguiu-me i mai més us enganyaran.
Alcem-nos!
Orion Pax,
amb el teu noble sacrifici pel bé comú has demostrat la teva vàlua
a ulls d'en Primus.
Ell et confia
el futur de Cybertron
i la matriu del lideratge!
Jo ens portaré a tots cap al futur!
Jo…
soc…
Megatron!
Alça't…
Optimus Prime.
Arraseu-ho!
Tot!
Visca en Megatron!
- Matarà tothom. - L'hem d'aturar. Som-hi!
Prou! S'ha acabat.
S'acabarà quan l'últim dels seus seguidors sigui mort.
Impossible.
En Primus t'ha donat la matriu.
Podríem haver construït el futur plegats.
El construiré jo mateix
després de destrossar qui es fiqui pel mig.
Ens van donar el poder de canviar el nostre món
i tu vas triar destruir-lo.
Com va fer en Sentinel.
Has traït Cybertron i els seus ciutadans.
M'has traït a mi.
Ves-te'n.
Agafa la guàrdia d'elit i ves-te'n.
Et desterro d'Iacon.
No hauria d'haver acabat així.
Això no acaba aquí, Prime.
Guàrdia d'elit, seguiu-me!
La línia entre amics i enemics no és tan clara com em pensava.
Un cop travessada, no et pots fer enrere.
De transformacions, n'hi ha que són permanents.
En Megatronus Prime. Que bé.
Ai, sí. És el meu heroi.
El millor Prime de la història.
- Em dic D-16. - Orion Pax.
- Havies treballat en una mina d'Energon? - No.
- I tu? - No. Diuen que és perillós.
Doncs escolta'm.
Si tu em cuides, jo et cuidaré a tu.
D'acord. Gràcies, Pax.
- Un nou començament per a Cybertron. - I un nou líder.
Pel que fa a això,
em vindria bé l'ajuda d'una bot que sigui millor que jo en tot.
Qui, jo? No. Tinc una feina magnífica tractant residus.
Bé, capitana, et dec un ascens. Et sona bé "comandant Elita"?
I per què no "comandant en cap"?
Millor encara.
Em sap greu, B, però no puc permetre que tornis al subnivell 50.
Tot i que ara soc un Prime, et necessitaré al meu costat.
De debò? Aquest és el millor dia de la meva vida.
Ara treballo per al govern!
- Carai. Això és nou. - Perdó, què passa?
I ara som aquí, units com un sol bot…
demostrant que tothom té el poder de transformar-se,
d'esdevenir el que estava destinat a ser,
d'arreglar el que està malament, de millorar el nostre món.
Perquè aquí… la llibertat i l'autonomia són un dret de tots els éssers sensibles.
Aquí, tots i totes som veritables Autobots.
És un missatge d'advertència per a tots els Quintessons.
Si goseu tornar a Cybertron, els Autobots us estaran esperant.
Jo us estaré esperant. Soc Optimus Prime.
Nanos! Bones notícies: hi ha Energon de nou.
I tinc un cog i em puc transformar! És una llarga història, ja us l'explicaré.
Ara ve la millor part: em surten ganivets de les mans.
Mireu. Ganivets!
No!
DEDICADA A EN BRIAN GOLDNER. AMB AGRAÏMENT INFINIT.
En Sentinel, aquell traïdor, és mort.
Però la seva mort ha donat a llum un nou enemic.
Un enemic més fort.
Un enemic personal.
No us sentireu decebuts.
Ara nosaltres som…
Decepticons!
Alcem-nos!
Traduït per: Jota Martínez Galiana